Tom Cruise
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Tom Cruise er en filmskuespiller fra USA. Siden 1980-tallet har han vært en av Hollywoods mest populære og best betalte stjerner.
Ung og lovende Han vokste fra 1971 opp i Ottawa i Canada. I tenårene hadde Cruise planer om å bli prest, men han flyttet i stedet til New York som 18-åring for å prøve seg som skuespiller. Cruise debuterte i Endless Love (1981), medvirket i Francis Ford Coppolas The Outsiders (1983) og fikk sitt gjennombrudd i ungdomskomedien Risky Business (Frekke forretninger, 1983). Han har siden vært trekkplasteret i en lang rekke kinosuksesser, vekslende mellom det rent kommersielle og det mer ambisiøse.I Tony Scotts Top Gun (1986) sjarmerte han i rollen som jagerpilot, og samme år spilte han mot storheter som Paul Newman i Martin Scorseses The Color of Money (1986) og Dustin Hoffman i Barry Levinsons Rain Man (1988). Han var flørtende bartender i Cocktail (1988), portretterte den handikappede vietnamveteranen Ron Kovic i Oliver Stones Born on the Fourth of July (Født 4. juli, 1990; Golden Globe for beste mannlige hovedrolle, Oscar-nominasjon) og var sylskarp advokatspire i Sydney Pollacks The Firm (Firmaets mann, 1993).Han fikk mye ros og vant sine andre Golden Globe (denne gang birolle) for sin formidable tolkning av en overfladisk og følelsesmessig avstumpet selvhjelpsguru i Paul Thomas Andersons flettverksfilm Magnolia (1993; Oscar-nominasjon) Mangfoldige Cruise Han spilte vampyr mot Brad Pitt i Anne Rice-filmatiseringen Interview with the Vampire (En vampyrs bekjennelser, 1994), sportsagent i Jerry Maguire (1996; Oscar-nominasjon) og mot sin daværende kone Nicole Kidman i det kontroversielle, erotisk ladede dramaet Eyes Wide Shut (1999) i regi av Stanley Kubrick. Cruise hadde også hovedrollene i Steven Spielbergs science fiction-filmer Minority Report (2002) og War of the Worlds (2005).De seks Mission: Impossible-filmene (1996, 2000, 2006, 2011, 2015 og 2018) har alle blitt store kinosuksesser. Mission: Impossible – Fallout (2018) inkluderte en mye omtalt scene filmet ved Preikestolen i Rogaland. Krigsdramaet Valkyrie (2008), hvor Cruise gestaltet rollen som Claus Stauffenberg, gikk derimot heller ubemerket hen.Rollen som profesjonell leiemorder i Michael Manns Collateral (2004) var et utypisk valg av Cruise, og det samme kan sies om rollen som den syngende heavyrockeren Stacee Jaxx i filmmusikalen Rock of Ages (2012). Han spilte også drapsetterforsker og tittelrollen i Jack Reacher (2012, oppfølger i 2016). I den biografiske American Made (2017) portretterte han Barry Seal, en amerikansk eks-pilot som ble CIA-informant og narkotikasmugler på 1980-tallet. Kontroverser og privatliv Tom Cruise er ellers kjent for å gjøre mange av sine egne halsbrekkende stunts, og i særklasse står innspillingen av Mission: Impossible – Ghost Protocol (2011), hvor han klatrer på utsiden av en av verdens høyeste bygninger, skyskraperen Burj Khalifa i Dubai.Han har tre ekteskap bak seg, med Mimi Rogers (1987–1990), Nicole Kidman (1990–2001) og Katie Holmes (2006–2012). I privatlivet har Cruise ved flere anledninger skapt kontroverser som den svært omdiskuterte Scientologikirkens mest profilerte medlem og ansikt utad. Les mer i Store norske leksikon Film i USA